**СРЕДНО УЧИЛИЩЕ,,СВЕТИ СВЕТИ КИРИЛ И МЕТОДИЙ”**

**гр.Завет общ.Завет обл.Разград ул.,,Кирил и Методий”№34**

**GSM 0878684402 –директор, GSM 0879835894 - заместник директор ,GSM 0879835895- ЗАС,**

**GSM 0876207330 - счетоводител**

**e-mail : suzavet@abv.bg**

**УТВЪРДИЛ:**

**МАРИЯ СЕЙКОВА**

**ДИРЕКТОР НА СУ“Св. Св. Кирил и Методий“-гр. Завет**

**ДОПЪЛНЕНИЕ КЪМ ПРАВИЛНИКЪТ ЗА ДЕЙНОСТТА НА УЧИЛИЩЕТО**

**В УСЛОВИЯ НА COVID-19**

**ПРЕЗ УЧЕБНАТА 2020/2021 ГОДИНА**

**Въвежда се глава десета: МЕРКИ ЗА ОРГАНИЗАЦИЯ И РЕД НА ПРОВЕЖДАНЕ НА ОБРАЗОВАТЕЛНО-ВЪЗПИТАТЕЛНИ ДЕЙНОСТИ В УСЛОВИЯ НА COVID -19**

**I .Мерки за дистанция между учениците от различните паралелки, като за целта съответно:**

1. **В класни стаи и за организация на учебния процес:**
2. учениците да се обучават в определените им класни стаи. По изключение се използват кабинетите по ИКТ, при лоши метеорологични условия-физкултурна стая ;
3. да се провеждат максимален брой часове на открито, когато метеорологичната обстановка позволява това;
4. да се разположат местата за сядане на учениците шахматно, където е приложимо;
5. да се осигури физическо разстояние между масата/катедрата/бюрото на учителя и първия ред маси/чинове на учениците, в т.ч. и чрез освобождаване на първия ред маси/чинове, с цел спазване на дистанция от поне 1,5 метра по време на обучение.
6. **Коридори и стълбища**
7. да се организира еднопосочно придвижване в коридорите и по стълбите чрез цветова маркировка за посоката на движение на учениците;
8. да се регулира влизането и излизането в сградата на училището, без струпване на входа и при спазване на дистанция, като влизането на учениците да се осъществява в определен часови интервал от време от дежурен екип учители и ученици, съгласно утвърден от директора на училището график.
9. **Междучасия. Тоалетни/санитарни помещения:**
10. учениците да не се струпват в санитарните помещения;
11. да не влизат повече от трима ученици в посочените.
12. **Входове и изходи в СУ**
13. централен вход – IV“б“, V-ХП кл
14. заден вход - 1- IV“а“ клас
15. изходите са същите
16. **Храненето на учениците да се осъществява в столовата, по график**
17. Максимално да се ограничи влизането на външни лица в сградата на училището. Обособява се като зона за достъп на родители училищния двор и територията на училището в близост до входа.
18. Допускат се придружители на деца със СОП в училище при спазване на изискванията за физическа дистанция и дезинфекция.
19. Да се провеждат повече занятия навън.
20. Да се провеждат занятия извън училище, когато това е удобно, мястото е по-широко и по-безопасно и не е свързано с риск и много време за придвижване.
21. **Комуникация. Учителска стая**
22. Да се ограничи близката комуникация между учители и престоят им в учителската

стая;

1. По-голяма част от комуникацията да се осъществява в електронна среда (по телефон, електронна поща, платформи и др.), а при необходимост от пряка комуникация да се спазват изискванията на физическа дистанция и носене на защитни маски или шлем;
2. Комуникация с родителите да се осъществява предимно с електронни средства, а индивидуалните срещи и консултации да се провеждат по предварителна уговорка и при спазване на изискванията на МЗ;
3. Провеждането на родителски срещи, събрания на Обществения съвет, общи събрания и педагогически съвети да е в електронна среда, а при нужда от пряка комуникация в по- голямо помещение, което гарантира спазване на правилата на МЗ.
4. **Използването на физкултурния салон да става само в месеците, когато не е възможно провеждане на часовете на открито. При невъзможност, поради спецификата на сезона, във физкултурния салон да се провеждат часовете само на един клас.**
5. **Библиотека**
6. Използването на ресурси от училищната библиотека става с предварителна заявка на електронния адрес на училищния библиотекар;
7. Да не влизат повече от двама ученици и да са на отстояние един от друг.
8. **Закуски по Държавен фонд „Земеделие“ да се приемат един път седмично от определено длъжностно лице.**
9. **(1) Задължителни лични предпазни средства (маски или шлемове):**
10. в общите закрити части на учебната сграда - преддверие, фоайета, стълбища, коридори, санитарни възли, медицински кабинет, учителска стая, библиотека - за всички ученици, учители, в т.ч. от външните за институцията лица;
11. в класните стаи и другите учебни помещения - от учителите, които преподават на ученици от повече от една паралелка/клас/етап.
12. Носенето на маска или шлем в класната стая от учениците е по желание.
13. Маските за учениците се осигуряват от децата, респ. техните родители.
14. Учебните стаи да се проветряват по време на учебен час и през всяко междучасие.

4.Осъществяване на занимания по интереси:

1. Ученици от различни паралелки не контактуват помежду си
2. При необходимост от смесване на ученици от различни паралелки, в т.ч. и с ученици от други училища се спазва разреждане на учениците и осигуряване на нужната дистанция, която да не позволява пряко взаимодействие между тях.
3. При заниманията по интереси, свързани с колективни спортове, да се прилагат актуалните здравни регулации на Министерството на здравеопазването.
4. Прилагане от учителите възпитателни мерки, както следва:
5. Учителите провеждат периодични разговори/беседи в рамките на 5-10 минути, съобразени е възрастовите особености на учениците, за правилата, личната отговорност и живота на всеки един от нас в условията на епидемия от COVID -19, с цел:
6. Учителите напомнят на учениците за спазване и съблюдаване на правилата за лична хигиена и физическа дистанция и за възпитание на отговорно поведение към себе си и към останалите.
7. Учителите напомнят на децата да докосват по-малко предмети в класната стая и в останалите помещения, както и да не споделят храни и напитки.
8. Учителите дават личен пример на учениците.
9. Класните ръководители поставят на видно място - в коридори, класни стаи, тоалетни - информационни материали (плакати) за правилна хигиена на ръцете, спазване на физическа дистанция, респираторен етикет, носене на защитни маски.
10. При съмнение или случай на COVID -19 в училище, се изпълняват Задължителните здравни протоколи за поведение, разпоредени от МЗ и МОН.
11. (1) Преминаване към обучение в електронна среда да се осъществява съгласно Протокол на МЗ и съгласно Задължителните мерки за плавно преминаване от присъствено обучение към обучение в електронна среда от разстояние, които включват:
12. Осигуряване на защита на личните данни на учителите и учениците и сигурността на информацията в електронна среда.
13. Осигуряване на електронни профили на учениците с домейна на училището от типа исЬешк@зоиее.Ъ§.
14. Избор на платформа за осъществяване на обучението и комуникацията, като се прилага следният приоритетен ред:

а) Използване на единна платформа за онлайн обучение за цялото училище – Виртуална класна стая на „Школо“ за провеждане на синхронно онлайн обучение или живи дискусии), месинджър, имейл.

1. Използване на възможностите платформата на Школо за комуникация в паралелката като алтернатива на класа.
2. Учителите използват служебни създадени електронни профили, съгласно чл. 99, т. 9 от настоящия правилник
3. Избор на начин за осъществяване на обучението и комуникацията:

а) Синхронно обучение в електронна среда (поставят се отсъствия и оценки)

б) Асинхронно обучение в електронна среда (не се поставят отсъствия, но в процеса на оценяване се отчитат участието и ангажираността на ученика)

в) Редуване на синхронно и асинхронно (отсъствия се поставят само за часовете на синхронно обучение в електронна среда)

г) Алтернативни начини, в т.ч. чрез предоставяне на материали на хартия (възможно е и оценяване)

1. Определяне на Екип за подкрепа при осъществяването на обучение в електронна среда и на Организационен екип
2. Разработване на алтернативни седмични разписания за прилагане в случаите, когато учениците от повече от една паралелка са поставени под карантина
3. Изготвяне на списък със заместващи учители и на учители, които имат умения и възможности да осъществяват обучение в електронна среда (в т.ч. студенти от висшите училища, обучавани за учители)
4. (1) Обучението за учениците с установен по-висок риск от COVID -19 да се осъществява съгласно общите условия за преминаване на ученик в задължителна училищна възраст от дневна в самостоятелна, индивидуална или дистанционна форма при наличие на здравословни причини, удостоверени с медицински документ, издаден от съответната експертна лекарска комисия, че ученикът не може да се обучава в дневна форма (допустимо условие е за преминаване и в трите посочени форми).

(2) В условията на COVID -19 здравословните причини, поради които ученик не може и не желае да посещава присъствена форма (в т.ч. и ако негов родител/настойник попада в рискова група), се удостоверяват или с медицински документ, издаден от съответната експертна лекарска комисия по реда на Закона за здравето, или за заболяванията, съгласно Списък на заболявания при деца, при които се препоръчва различна от дневната форма на обучение, поради установен по-висок риск от COVID -19, посочен в НАСОКИ ЗА РАБОТА НА СИСТЕМАТА НА УЧИЛИЩНОТО ОБРАЗОВАНИЕ ПРЕЗ УЧЕБНАТА 2020 - 2021 ГОДИНА В УСЛОВИЯТА НА COVID -19, издадени от МОН и МЗ.

9.Осъществяване съпътстваща подкрепа за учениците, пропуснали присъствените учебни занятия чрез консултации и допълнителното обучение за преодоляване на образователни дефицити, в зависимост от конкретния случай, класа, техническите и технологичните възможности, присъствено и/или в електронна среда от дистанция и да се оказва психологическа подкрепа, в т.ч. и от разстояние в електронна среда.

10.Поддържане на добър психоклимат и намаляване на ситуациите на напрежение, стрес и дезинформация в училище, чрез:

1. Обсъждане в педагогическия колектив и надлежно информиране на родителите.
2. Познаване на правила и протоколи за поведение и прилагането им.
3. Оказване на подкрепа при затруднения.

Настоящата заповед да се доведе до знанието на целия личен състав за сведени и изпълнение.

Контрол по изпълнението на заповедта ще упражнява директорът на училището.